Dingane kaSenzangakhona

Dingane kaSenzangakhona (født 1795, død i februar 1840 i Lebombo-fjellene,) var konge av zuluene mellom 1828 og sin død i 1840. 

Dingane var halvbror til Shaka og Mpande, og kom til makten etter å ha myrdet Shaka. Dingane hadde et godt forhold til de engelske bosetterne i Natal, men på grunn av de nederlandsktalende boernes store ekspansjon ble det snart konflikt med disse.

I 1837 brøt de inntrengende boerne (såkalte voortrekkers) ledet av Piet Retief inn i zuluriket over Drakensberg. Konflikten brøt ut, og boerne ble massakrert i februar 1838. Voortrekker-lederen Hendrik Potgieter forsølkte å hevne seg på zuluene, men zuluene seiret igjen. Striden mot zuluene fortsatte nå av nye flokker av boere under ledelse av Andries Pretorius, som den 16. desember 1838 ("Dinganes dag") i bunn og grunn slo Dingane ved Blood River.

Pretorius ble nå militærleder for boerne i republikken Natalia, med Pietermaritzburg som hovedstad. Disse hjalp i februar 1840 Dinganes halvbror Mpande å gjøre opprør mot Dingane, som ble drept.

Referanser 

Sør-Afrikas historie
Zulukonger
Zuluer